Irinel Columbeanu, sărbătorit la azil de nașul său. Ce a primit în dar fostul milionar
- Maria Pană
- 28 mai 2024, 23:07
Irinel Columbeanu a fost sărbătorit de către nașul său, Matei Miko, la azilul unde se află acum. Nici vorbă de petreceri ca pe vremuri și nici familia nu i-a fost aproape. Irinel Columbeanu a împlinit 67 de ani pe care i-a sărbătorit la azilul unde se află cazat de mai bine de un an.
Alături i-a fost nașul său de cununie, Matei Miko, dar și soția și fiul acestuia. I-au adus în dar fostului milionar un tort pe măsură, astfel încât să nu se simtă neglijat. Cu siguranță, însă, lui Irinel i-a lipsit cea mai importantă ființă din viața lui, Irina.
Sărbătorit fără Irina
Fetița pe care o are împreună cu Monica Gabor se află acum în America alături de mama ei. Drept urmare nu s-a deplasat în România pentru a-l serba pe tatăl ei, mai ales că are încă școală până în iunie. Așa că Irinel Columbeanu, care altă dată s-ar fi sărbătorit cu fast la vila de la Izvorani, acum s-a mulțumit doar cu prezența unor oameni dragi.
Fostul milionar a pierdut toată averea după ce a investit în materiale de construcții fără să știe exact despre ce este vorba. Practic și-a dorit să facă un nou material de construcții care trebuia să se numească columbenit și care trebuia să fie o inovație în domeniu. Doar că lucrurile nu au stat așa, materialul nu a fost atât de bun precum spera omul de afaceri.
Așa că până și ultimii bani s-au dus într-o investiție proastă. De altfel și acum mai multe bănci încearcă să scoată de la fostul om de afaceri împrumuturile acordate.
Irinel Columbeanu a ajuns la azil după ce nu și-a mai permis nici apartamentul pe care îl cumpărase în Cosmopolis. Cea care îl mai ajută din când în când este fosta lui soție. Dar și mai mulți prieteni care nu l-au uitat.